Muzeo de Dir

La Muzeo de Dir, ankaŭ konata kiel la Muzeo de Ĉakdara, troviĝas en Ĉakdara, en la distrikto suda Dir de provinco Ĥajber-Paŝtulando de Pakistano. La muzeo proponas bonan kaj unikan kolekton pri Gandara arto.

 Elfosadoj 
La elfosadoj ĉe Dir ekis dum 1966-1969 en diversaj ejoj sub la Departemento pri Arĥeologio de la Universitato de Peŝavaro kaj tiel la muzeo akiris la kolekton el la areo. La Muzeo de Dir estis konstruita de la tiama Ŝtata Registaro de Dir, dum la konstruon proponis Rahatulah Ĥan Ĝaral — la tiama «politika agento» ĉe la agentejo de Dir — kaj asignis sumon de 0.25 milionoj da rupioj por la konstruo. Poste, la provinca registaro asignis kroman financon de 0.49 milionoj por la konstruo de lima muro, loĝdomaj kvartaloj, gasta domo, magazeno kaj aliaj servoj en la muzeo.

Saidal Ĥan, konsilista arkitekto ĉe la Publika Departementa pri Laboroj, desegnis la muzean konstruaĵon. Li estis inspirita de la loka stilo de arĥitekturo kaj uzis la indiĝenan ŝtonon Malakandi kiel la primara konstrua materialo. La konstruaĵo ŝajnas kiel fortikaĵo, kun sia fasado enhavanta arkaĵan enirejon, du angulaj pikedaj turoj kaj parapeto kun kreneloj.

 Historio 
La Muzeo de Dir bazas sin sur historio de Dir, kiu datiĝas je la 2-a jarmilo a.n.e.. Oni ekkonis multe da sian historion dank'al la elfosadoj de la multenombraj tomboj de Arjoj ĉe Timergara kaj aliaj lokoj, datiĝante ekde la 6-a ĝis la 18-a jarcento a.n.e.. Poste, ilin sekvis la Aĥemenida imperio, ĝis la Aĥemenidoj mem estis forpelitaj per la invado de Aleksandro la Granda en 327 a.n.e., kiu spertis grandajn problemojn por venki la lokan loĝantaron. Post la grekoj, alvenis la Gandara civilizacio per kiu la areo atingis famon; de tiu periodo oni daŭre hodiaŭ povas vidi restaĵojn de la budhismaj stupaoj kaj monaĥejoj, kelkaj de kiuj videblas ĉe la muzeo.  

 Historio de Dir 
Dir estis centro de Gandara arto.  La areo proksimas al la rivero Induso okcidente kaj la rivero Kabulo norde, kun la valoj de Peŝavaro, Svat, Dir, Baĝor, kaj la valo de Taksilo oriente en Panĝabio.

 Referencoj 

 Vidu ankaŭ 
 Listo de muzeoj en Pakistano

 Eksteraj ligiloj 
 Administrejo pri Arĥeologio kaj Muzeoj de Ĥajber-Paŝtulando, Pakistano 
 Fejsbuka paĝo


Kategorio:Informkesto mapligilo sen OSM-rilata ID sur Vikidatumoj
Kategorio:Muzeoj en Pakistano
Kategorio:Kulturo de Pakistano